Les botigues del Centre Històric ixen al carrer també a la tardor
19 setembre 2018

## Les botigues del Centre Històric ixen al carrer també a la tardor19 setembre 2018Última actualització: 14 juliol 2025

![](../gestion/img/_AO_2641-copia.jpg)  
  

La **regidora de Comerç, Alícia Izquierdo**, acompanyada del **president i la responsable de comunicació de la Cooperativa de Comerciants del Centre Històric, Pedro Izquierdo i Gemma García, respectivament**, ha presentat aquest matí una nova edició de la campanya “Botigues al carrer”, que tindrà lloc el pròxim dissabte 22 de setembre. _“La principal novetat és que per primera vegada es farà per finalitzar la temporada d’estiu, repetint així l’exitosa campanya que es realitza amb el canvi de temporada d’hivern a primavera”_, ha explicat Pedro Izquierdo. Així, els comerços associats oferiran descomptes especials en productes finals de temporada que, en alguns casos, poden arribar fins al 70%.  

        L’Ajuntament hi col·labora també regalant 2 hores d’aparcament gratuïtes al pàrquing del Centre Històric (antic Serpis). _“A més, a l’igual que fem durant tot l’any, els comerciants obsequiem els nostres clients amb tiquets gratuïts, tant per a l’aparcament del Prado, com del Centre Històric”_, recorda García. Si tenim en compte que als dos pàrquings municipals la tarifa és d’1 € l’hora, aparcar per comprar al matí o la vesprada pot eixir gratuït.

        _“Cal recordar, que tots els caps de setmana el Centre Històric ofereix alguna activitat per als visitants. La veritat que es nota el treball i l’esforç de dinamització que està realitzant la nova directiva de la cooperativa”_, ha destacat la regidora, qui s’ha congratulant per les bones expectatives del sector davant la instal·lació al centre de la ciutat d’importants cadenes i l’apertura de nous establiments en locals que estaven tancats, _“el que demostra la confiança d’aquestes empreses en el nostre model únic de centre comercial obert, que es complementa amb una magnífica oferta gastronòmica i patrimonial”_.  

[Twittear](https://twitter.com/share)